Батыр Тоқтар тағы да ғарышқа ұшуға бел байлап отыр
"Батыр Тоқтар тағы да ғарышқа ұшуға бел байлап отыр" | "https://abai.kz/post/10851"
TITLE: Батыр Тоқтар тағы да ғарышқа ұшуға бел байлап отыр
URL: https://abai.kz/post/10851
META: "Батыр Тоқтар тағы да ғарышқа ұшуға бел байлап отыр" | "https://abai.kz/post/10851"
DATE: 07.10.2011
AUTHOR(s): Абай-Ақпарат
TOTAL WORDS: 450
TEXT: Ортамызда жүрген көзі тірі батырымыз – Тоқтар Әубәкіров қайтадан ғарышқа ұшқысы келеді. Мемлекеттің тарпсырмасымен емес, турист ретінде. Негізі денсаулығы дұрыс болып, қалтасынан 20 млн доллар санап бере алатын кез келген адам турист ретінде ғарышқа барып қайтуына болады. Жер бетіндегі күйкі тірлік пен көре алмас күншілдіктен жалыққан батырымыз жаратқан иемізге бір табан болсын жақындап сергіп қайтуды жөн көрген шығар. Қалай дегенмен ағамыздың жүйкесін жұқартатын біраз жайт болғаны белгілі. Әсіресе соңғы айларда оның аты жиі ауызға ілінді. Өзі де әскери қызметкер болған депутат Ғани Қасымов жақында Қазақстаннның күнтізбесіне тағы бір атаулы күнді енгізуді ұсынды. Генерал 2 қазан Қазақстанның Ғарыш күні деп белгіленуі керек, осы күні Тоқтар Әубәкіров қазақ баласының арасынан тұңғыш болып ғарышқа көтерілді деді. Оны бірқатар әріптестері қолдады. Әрине, бұл өте тамаша ұсыныс, бірақ билік тарапынан қолдау таппайтыны тағы белгілі. Ортамызда жүрген көзі тірі батырымыз – Тоқтар Әубәкіров қайтадан ғарышқа ұшқысы келеді. Мемлекеттің тарпсырмасымен емес, турист ретінде. Негізі денсаулығы дұрыс болып, қалтасынан 20 млн доллар санап бере алатын кез келген адам турист ретінде ғарышқа барып қайтуына болады. Жер бетіндегі күйкі тірлік пен көре алмас күншілдіктен жалыққан батырымыз жаратқан иемізге бір табан болсын жақындап сергіп қайтуды жөн көрген шығар. Қалай дегенмен ағамыздың жүйкесін жұқартатын біраз жайт болғаны белгілі. Әсіресе соңғы айларда оның аты жиі ауызға ілінді. Өзі де әскери қызметкер болған депутат Ғани Қасымов жақында Қазақстаннның күнтізбесіне тағы бір атаулы күнді енгізуді ұсынды. Генерал 2 қазан Қазақстанның Ғарыш күні деп белгіленуі керек, осы күні Тоқтар Әубәкіров қазақ баласының арасынан тұңғыш болып ғарышқа көтерілді деді. Оны бірқатар әріптестері қолдады. Әрине, бұл өте тамаша ұсыныс, бірақ билік тарапынан қолдау таппайтыны тағы белгілі. Қарсылық Ұлттық ғарыш агенттігінің басшысы Талғат Мұсабаевтың аузымен айтылды. Көкті көріп қайтқан екінші қазақ біріншісіне көрсетілер құрметті тым артық деп санайды. Кеңес заманынан қанымызға сіңген 12 сәуір - ғарыш күнін өзгертудің қажеті жоқ деп шыр-пыр болды. Тоқаң да әріптесін қолдайтынын білдірген. Әрине, өзін өзі мақтаған өліммен тең. Батыр үшін тіптен лайық іс емес. Бірақ ол біздің мақтанышымыз еді ғой. Бәріміздің. Бар қазақтың. Ендеше, оны мақтап, дәріптеп, насихаттауда неге алакөз бола қаламыз? Оның да себебін бәріміз білеміз. Батыр ағамыздың батылдығы, турашылдығы, халықты ойлайтыны, бүгінгі саясатқа көңілі толмайтыны билікке түрпідей тиеді. Сондықтан да оның атын атамауды жөн көреді. Батырдың оппозицияға бір бүйрегі бұрып тұратыны алғашқы қазақтың ғарышқа ұшқанының 20 жылдығын елеусіз, ескерусіз қалдыруға себеп болды. Билік оның батырлығын мойындағысы келмейді. Жер бетінде жүріп батыр екенін дәлелдеу қиын болғандықтан Тоқтар ағамыз ғарышқа ұшып ер екенін билікке тағы бір дәлелдегісі келетін секілді. Аға, халқыңыз сіздің ер екеніңізді әлдеқашан мойындаған. Сіздің ғарышқа ұшқан ерлігіңізді енді қанша қазақ қайталай қояр дейсіз. Ал жер бетіндегі батыл істеріңіз талай жұртты рухтандырады. Халқыңыз сізді пана көреді. Елдің еңсесін көтеретін батыл бастамаларға себепші болса дейді. Барымызды бағалап үйренетін күн де туар. Сондай атты күнде сіздің де есіміңіз тарих беттеріне алтын әріппен жазылады.
